2.pielikums

Finanšu ministrijas

2018. gada 13.decembra

rīkojumam Nr.472

**Valsts pagaidu budžeta 2019.gadam struktūra**

1. Pagaidu budžets sastāv no:

1.1. teksta daļas, kas ietver noteikumus par visām vai atsevišķām apropriācijām un citu skaidrojošo informāciju;

1.2. pielikumiem:

1.2.1. 1.pielikuma “Valsts pamatbudžeta un valsts speciālā budžeta kopsavilkums”,

1.2.2. 2.pielikuma “Valsts pamatbudžeta resursu un izdevumu atšifrējums pa programmām un apakšprogrammām”,

1.2.3. 3.pielikuma “Valsts speciālā budžeta ieņēmumu un izdevumu atšifrējums pa programmām un apakšprogrammām”,

1.2.4. 4.pielikuma “Mērķdotācijas pašvaldībām – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām”,

1.2.5. 5.pielikuma “Mērķdotācijas pašvaldībām – interešu izglītības programmu pedagogu daļējai darba samaksai un valsts sociālās apdrošināšanas obligātajām iemaksām”,

1.2.6. 6.pielikuma “Mērķdotācijas pašvaldībām – pašvaldību speciālo pirmsskolas izglītības iestāžu, internātskolu pedagogu darba samaksai un valsts sociālās apdrošināšanas obligātajām iemaksām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem”,

1.2.7. 7.pielikuma “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”,

1.2.8. 8.pielikuma “Mērķdotācijas pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”,

1.2.9. 9.pielikuma “Dotācijas sadalījums pašvaldībām par bērniem bērnunamos un iemītniekiem veco ļaužu pansionātos un centros, kuri tajos ievietoti līdz 1998.gada 1.janvārim”,

1.2.10. 10.pielikuma “Pašvaldību iemaksas pašvaldību finanšu izlīdzināšanas fondā”,

1.2.11. 11.pielikuma “Dotācijas pašvaldībām no pašvaldību finanšu izlīdzināšanas fonda”,

1.2.12. 12.pielikuma “Speciālās dotācijas sadalījums pašvaldībām”,

1.2.13. 13.pielikuma “Valsts budžeta aizdevumi un aizdevumu atmaksas”.